विधानसभा सत्र के बाद ही निकलेगी सीएम जन आवास योजना की लॉटरी
शहरकी पहली मुख्यमंत्री जन आवास योजना के तहत तनावड़ा में लॉन्च की गई मुख्यमंत्री जन आवास योजना की लॉटरी में फिर देरी हो रही है। अब विधानसभा सत्र के बाद ही इसकी लॉटरी निकाले जाने की संभावना है। तनावड़ा में पहले फेज की योजना में 560 फ्लैट की लॉटरी निकाली जानी है। इसकी तैयारियां पूरी हो चुकी है, लेकिन भव्य समारोह के चलते जेडीए इसकी लॉटरी नहीं कर पा रहा है। कारण कि सभी विधायक इन दिनों विधानसभा के बजट सत्र में व्यस्त हैं। इस योजना के लिए 1600 लोगों ने बैंक के माध्यम से आवेदन किया है। इसकी स्क्रूटनिंग पूरी हो चुकी है, गत 15 फरवरी को इसकी लॉटरी निकाली जानी थी, लेकिन आयुक्त कैलाशचंद्र मीणा के तबादले के बाद निकल नहीं सकी। जेडीए आयुक्त दुर्गेश कुमार बिस्सा ने बताया कि विधानसभा सत्र के बाद पहली मुख्यमंत्री जन आवास योजना की लॉटरी निकाली जाएगी।
hin_Deva hin_Deva